Hoërskool Punt o.14A rugbyseisoen 'n suksesverhaal vir 2019 | AWSUM School News }
Home›Regional News›Western Cape›Southern Cape›Hoërskool Punt›Hoërskool Punt o.14A rugbyseisoen 'n suksesverhaal vir 2019
Die O/14A "Sardyne" van Hoërskool Punt het 'n baie suksesvolle seisoen beleef met slegs 2 nederlae uit die 10 ligawedstryde wat hulle gespeel het. Die seuns het werklik aanskoulike rugby gespeel. Die hoogtepunt van die jaar was toe hulle met interskole teen Langenhoven Gimnasium 22-15 gewen het.
Die Sardyne teken tydens die 2019-seisioen 207 punte aan en staan slegs 139 punte af.Die Sardyne was bevoorreg om vanjaar 'n A en B span op die veld te kon stuur.
Hoofafrigter: Mnr. JR Foreman (agter 3de van links)
Punt o/15A-rugbyspan beleef 'n baie 2019-seisoen
Die afgelope o/15A-rugbyseisoen was 'n ongelooflike ervaring vir spelers en afrigters. Wat 'n voorreg is dit om deel te kon wees van 'n groep manne wat so gedrewe en afrigbaar is. Die seisoen het op 'n goeie noot afgeskop met die 0/15-rugbytoernooi by Paarl Boys High waar die seuns WP XV en Paarl Boys XV op hul tuisveld kon klop.
Die jaar het ook sy opdraandes gehad, maar moeilike tye is ook nodig om 'n span te laat saamtrek. Die span kon die jaar afsluit met 'n wen, tydens interskole, teen Langenhoven Gimnasium. Die span behaal 'n algehele wen-persentasie van 76.47% tydens die 2019 seisoen.
Sewe van die span se spelers is in die AJ Sportweek-span, wat gedurende September in Ierland gaan toer, ingesluit.
Punt-rugby bedank al die afrigters en borge wat ons seuns en skool so getrou ondersteun en die pad saam met die Punt-familie stap.
Hulp-afrigter: Mnr. Erwin Harris (Agter 5de van links) Hoofafrigter: Mnr. Michiel Neethling (agter 7de van links) Foto Krediet Fransois Boshoff Photography